তুমুল বিতর্কের মধ্য দিয়ে সিদ্ধান্ত হয়, মেয়েমানুষটির মুখে কালিমা লেপন করেছে মিজান-ই! ওর দোকানের সাইনবোর্ডে ও ছাড়া আর কে হাত দেবে! এবার রাগী-স্বভাবের যুবক ক্ষেপ্রগতিতে ছুটে আসে মিজানের দিকে, এই দেখ, হারামি! তোর রকমারি টি-স্টলে যদি আমি আগুন ধরিয়ে না দিই তাহলে আমি মুক্তিযোদ্ধা রহমান আলীর ছেলেই না! এই মেয়েমানুষটার কী দোষ! বল শুনি, এই মেয়েমানুষটা তোর কী ক্ষতি করেছিল যে, আমার মার মতন দেখতে মেয়েমানুষটার মুখে তুই কালি মেখেছিস!